**DĖL PRITARIMO PASIRAŠYTI BENDRADARBIAVIMO SUTARTĮ SU PANEVĖŽIO KOLEGIJA**

2021 m. gegužės 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 20 straipsnio 2 dalies 12 punktu, Rokiškio rajono savivaldybės vardu sudaromų sutarčių pasirašymo tvarkos aprašu, patvirtintu Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“, Rokiškio rajono savivaldybės taryba n u s p r e n d ž i a:

1. Pritarti pasirašyti bendradarbiavimo sutartį su Panevėžio kolegija (pridedama).

2. Įgalioti Rokiškio rajono savivaldybės merą Ramūną Godeliauską pasirašyti sprendimo 1 punkte nurodytą sutartį.

3. Pavesti Rokiškio rajono savivaldybės administracijai vykdyti bendradarbiavimo sutarties įsipareigojimus ir atlikti visus kitus veiksmus, susijusius su bendradarbiavimo sutarties įgyvendinimu.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**DĖL TEIKIAMO SPRENDIMO PROJEKTO „DĖL PRITARIMO PASIRAŠYTI BENDRADARBIAVIMO SUTARTĮ SU PANEVĖŽIO KOLEGIJA“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – pritarti pasirašyti bendradarbiavimo sutartį (toliau – sutartis) su Panevėžio kolegija; įgalioti savivaldybės merą pasirašyti sutartį; pavesti Rokiškio rajono savivaldybės administracijai vykdyti sutarties įsipareigojimus.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės vardu sudaromų sutarčių pasirašymo tvarkos aprašas, patvirtintas Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“.

**Sprendimo projekto esmė.**

Sutarties projektą parengė Panevėžio kolegijos darbuotojai.

Sutarties šalys – Panevėžio kolegija ir Rokiškio rajono savivaldybė (toliau – Šalys). Šios sutarties objektas – Šalių bendradarbiavimas plėtojant studijas, mokslo taikomąją bei praktinę veiklą, tobulinant kvalifikaciją; informacijos apie bendradarbiavimą sklaida šalies žiniasklaidoje.

Rokiškio rajono savivaldybės (toliau – Savivaldybė) įsipareigojimai:

1) pagal galimybes priimti Kolegijos studentus profesinės veiklos praktikai atlikti;

2) pagal galimybes, atskiru susitarimu, priimti Kolegijos dėstytojus praktinės veiklos stažuotei;

3) pagal galimybes suteikti reikalingą informaciją apie Savivaldybę Kolegijos studentų baigiamiesiems darbams rengti;

4) pagal galimybes pasiūlyti kompetentingus darbuotojus vadovauti studentų praktikoms, baigiamiesiems darbams, dalyvauti baigiamųjų darbų rengimo ir vertinimo procese;

5) pagal galimybes leisti Kolegijos studentams susipažinti su Savivaldybės darbo priemonėmis ir jų naudojimo apimtimis;

6) pagal galimybes leisti Kolegijos studentams susipažinti su Savivaldybės veikla, atliekamų darbų technologijomis, darbų organizavimu, naudojamomis informacinėmis sistemomis, programine įranga, specializuota literatūra ir dokumentacija;

7) sudaryti galimybes studentams koleginių studijų metu įgytas teorines žinias bei įgytas profesines kompetencijas, naudingai taikyti praktinėje veikloje bei įgyti profesinio darbo praktinių įgūdžių.

Šalys neprieštarauja, kad praktikos metu, esant poreikiui studentai atliktų naudingus tiriamuosius darbus. Lietuvos Respublikos darbo kodekso nustatyta tvarka, esant galimybei arba poreikiui, Kolegijos studentai gali būti įdarbinami.

**Galimos pasekmės, priėmus siūlomą tarybos sprendimo projektą:**

**teigiamos** – bendradarbiavimo su Panevėžio kolegija stiprinimas ir plėtra;

**neigiamos** – nenumatyta.

**Kokia sprendimo nauda Rokiškio rajono gyventojams.**

Panevėžio kolegija pagal poreikį arba galimą naudingumą teiks informaciją elektroninėmis ryšio priemonėmis apie kolegijos studijų programas, kvalifikacijos tobulinimo, neformalaus švietimo, vykdomus mokslo taikomuosius tyrimus ir kitą naudingą informaciją.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo ir sporto skyriaus vedėjo pavaduotoja Rita Elmonienė